nahid-hub/BLUGE-bengali-wikipedia-section-title-prediction huggingface dataset:
সাম্প্রতিক বছরগুলোতে আরব বিশ্বে নাস্তিকতার হার বাড়ছে। সরকারী কর্মকর্তাদের নিয়মিত অভিযান সত্ত্বেও বড় শহর যেমন কায়রোতে নাস্তিকরা ক্যাফে এবং সামাজিক মাধ্যমগুলোতে মিলিত হয়। ২০১২ সালের গ্যালোপ ইন্টারন্যাশন্যাল জরিপ অনুযায়ী ৫ শতাংশ সৌদি নিজেদের "আশ্বস্ত নাস্তিক" বলে অভিহিত করেছে। যাইহোক, আরব বিশ্বে খুব কম সংখ্যক তরুণদের নিজস্ব বন্ধুবৃত্তে বা পরিচিতের মধ্যে নাস্তিক আছে। একটি গবেষণা মতে ১% এর কম মরক্কোতে, মিশরে, সৌদি আরব বা জর্ডানে এবং আরব আমিরাত, বাহরাইন, কুয়েত ও প্যালেস্টাইনে ৩ থেকে ৭ শতাংশ নাস্তিক আছে। এই দেশগুলোর মানুষকে যখন জিজ্ঞেস করা হয়, তারা তাদের স্থানীয় এলাকায় নাস্তিক শব্দটি শুনেছে কিনা, সেখানের শুধুমাত্র ৩ থেকে ৮ শতাংশ মানুষ জানায় তারা শুনেছে। একমাত্র আরব আমিরাত ব্যতিক্রম সেখানের ৫১ শতাংশ মানুষ শুনেছে।

সঠিক অনুচ্ছেদ শিরোনাম কোনটি?
titleA. অস্ট্রেলীয়া
titleB. ধর্মের সমালোচনা
titleC. আরব বিশ্ব
titleD. এশিয়া
উত্তর: titleC
কাঙ্কের জেলার পখাঞ্জুর তহসিলের সদরটি পখাঞ্জুর শহরে অবস্থিত। তহসিলটির উত্তপূর্বে দুর্গুকোন্দল, পূর্বে অন্তাগড়, দক্ষিণে ওর্ছা, উত্তরে মানপুর ও পশ্চিমে এটাপল্লী তহসিল অবস্থিত। নিকটবর্তী শহরগুলি হলো গড়চিরোলি, দাল্লি-রাজহরা, কাঙ্কের, দুর্গ, ভিলাই নগর ও রায়পুর।
এছাড়াও পখাঞ্জুর নগরপঞ্চায়েতে রয়েছে ১৩৩টি বাঙালি গ্রামখণ্ড বা সেক্টর। সেক্টরগুলি হলো যথাক্রমে পিভি-১ থেকে পিভি-১৩৩।

পখাঞ্জুর তহশিলের বিভাগীয় কোডটি হলো ০৩৩৫৪। ব্লকটিতে পখাঞ্জুর নগর পঞ্চায়েতের অন্তর্ভুক্ত মোট ২৯৯টি গ্রাম রয়েছে।

সঠিক অনুচ্ছেদ শিরোনাম কোনটি?
titleA. দণ্ডকারণ্য প্রকল্প
titleB. পখাঞ্জুর তহসিল
titleC. শিক্ষা প্রতিষ্ঠান
titleD. বিমানপথ
উত্তর: titleB
এ্যাবেলিয়ান গুপ্ত উপশ্রেণী সমস্যা অনেকগুলো সমস্যার যোগফল যা কোয়ান্টাম কম্পিউটার দ্বারা করা যায়, যেমন সায়মন সমস্যা যা পেল’র সমীকরন এর সমাধান দেয় ( যা রিং ও ফ্যাক্টরিং এর প্রধান আদর্শ পরীক্ষা করে)। কিছু এ্যাবেলিয়ান গুপ্ত উপশ্রেণী সমস্যা সমাধানের কার্যকর কোয়ান্টাম এলগরিদম রয়েছে।
কার্যকর কোয়ান্টাম এলগরিদমগুলোকে নন-এ্যাবেলিয়ান শ্রেণী বলা হয়। যাই হোক, প্রতিসম শ্রেণীর জন্যে কোন কার্যকর এলগরিদম নেই, যা ডাইহেড্রাল শ্রেণী ( যা কিছু ল্যাটিস সমস্যার সমাধান দেয়) লেখ সমরূপরেখার জন্য কার্যকর এলগরিদম দেয়।
সঠিক অনুচ্ছেদ শিরোনাম কোনটি?
titleA. বিস্তার প্রসারনের উপর ভিক্তি করে এলগরিদম
titleB. গুপ্ত উপশ্রেণী সমস্যা
titleC. গাউস সংখ্যার আনুমানিক হিসাব
titleD. গ্রোভারের এলগরিদম
উত্তর: titleB
মারাঠাদের হাত থেকে মুক্তি পেয়ে রায় দুর্লভ মুর্শিদাবাদে ফিরে এসে রাজা রামনারায়ণের মুৎসুদ্দি পদে নিডুক্ত হয়েছিলেন। তিনি নবাব আলীবর্দীর আনুকূল্য লাভ করেন এবং নবাবের সৈন্যবাহিনীর সেনানায়কের পদমর্যাদা লাভ করেন। মারাঠাদের বিরুদ্ধে যুদ্ধে তিনি অংশগ্রহণ করেন। কিন্তু বিশেষ কৃতিত্বের পরিচয় দিতে পারেন নি। ১৭৫০ সালে নবাব আলীবর্দী গুরুতরভাবে অসুস্থ হয়ে পড়ায় মীর জাফর ও রায় দুর্লভের ওপর মারাঠা হানাদারদের বিরুদ্ধে অভিযান পরিচালনার ভার ন্যস্ত করেছিলেন। কিন্তু তাঁরা মারাঠাদের বিরুদ্ধে অগ্রসর হয়ে নিশ্চেষ্টভাবে সময় অতিবাহিত করেন এবং অবশেষে বৃদ্ধ নবাবকেই অভিযান পরিচালনা করতে হয়। ১৭৫১ সালের মে মাসে একটি শান্তিচুক্তি স্বাক্ষরের মধ্য দিয়ে বাংলায় মারাঠা আক্রমণের অবসান ঘটে।

সঠিক অনুচ্ছেদ শিরোনাম কোনটি?
titleA. কলকাতার যুদ্ধ
titleB. সামরিক জীবন
titleC. প্রাথমিক কর্মজীবন
titleD. মীর জাফরের শাসনামল ও জীবনাবসান
উত্তর: titleB
মার্কিন সৈন্যদের ব্যঙ্গ ও অসম্মান দেখানোর জন্য একবার যুক্তরাষ্ট্রের উম্যান ইন ব্ল্যাককে অভিযুক্ত করা হয়। অস্টিন, জর্জিয়ায় ২০০৭ সালের অক্টোবর মাসে এথেন্সের "ব্যানার-হেরাল্ডে" পাঠানো একটি চিঠিতে বলা হয় যে, একজন অজ্ঞাত বেসামরিক ব্যক্তি মার্কিন সেনাবাহিনীর পোশাকে ফ্যাসিবাদী বোতাম লাগিয়ে পরিধান করে, উম্যান ইন ব্ল্যাকের সাথে শান্তির চিহ্ন দেখাচ্ছিলেন।

অস্টিনের উম্যান ইন ব্ল্যাক, "সেপ্টেম্বর ১১" এর সন্ত্রাসী আক্রমণের পর মার্কিন যুক্তরাষ্ট্রের আফগানিস্তানে করে চলা বোমা হামলার প্রতিবাদে প্রতি সপ্তাহে বিক্ষোভ প্রদর্শন করেছিল বলে বলা হয়েছিল।

সঠিক অনুচ্ছেদ শিরোনাম কোনটি?
titleA. রাজনৈতিক অবস্থান
titleB. বিতর্কিত দিক
titleC. ইতিহাস
titleD. পুরস্কারসমুহ
উত্তর: titleB
প্রয়াত আব্দুল মজিদ ও রজবুন্নেসার (আজও জীবিত) দ্বিতীয় পুত্র শহীদ মোহাম্মদ শফিউল্লাহর জন্ম নোয়াখালী জেলার বেগমগঞ্জ থানার ১২ নং ইউনিয়নের পূর্ব আলাইরপুর গ্রামে। শহীদ মোহাম্মদ শফিউল্লাহ বাল্যকাল থেকে অত্যন্ত শান্ত স্বভাবের, ধীর-স্থির এবং মৃদুভাষী ছিলেন। এই বীর মুক্তিযোদ্ধা মোহাম্মদ শফিউলল্লাহ প্রগতিশীল রাজনীতির সঙ্গে জড়িত ছিলেন। ছাত্র ইউনিয়নও করতে শুরু করেন স্কুলজীবন থেকেই। মোহাম্মদ শফিউল্লাহ যখন আলাইরপুর-কাজীরহাট পাবলিক উচ্চ বিদ্যালয়ের (বর্তমান শহীদ আমানুল্লাহ) যখন দশম শ্রেণীর ছাত্র তখন শুরু হয় মহান মুক্তিযুদ্ধ। মুক্তিযুদ্ধের শুরু থেকেই তিনি প্রতিরোধ সংগ্রামে দৃঢ়ভাবে এগিয়ে আসেন এবং নিজ এলাকায় মুক্তিযোদ্ধাদের নিয়ে শক্ত ভিত্তি গড়ে তোলেন।

মাত্র ১৪ বছর বয়সে দেশকে ভালোবেসে মোহাম্মদ শফিউল্লাহ ১৯৭১ সালের কাউকে কিছু না বলে মুক্তিযুদ্ধে অংশগ্রহণের উদ্দেশ্যে ভারতের ত্রিপুরায় চলে যান। তাঁর তিন ভাইয়ের মধ্যে ছোট ভাই আহছানউল্লাহ কামাল ছাড়া বাকী দুই ভাই মোহাম্মদ রহিমউল্লাহ আর মোহাম্মদ শহিদউল্লাহ বাবুল আজ প্রয়াত। আদরের দু’বোন মাসকুরা বেগম আর জান্নাতুল ফেরদৈাস আজও তাঁর কথা বলতে গিয়ে আবেগাক্রান্ত হয়ে যান।

বেতিয়ারায় বিশেষ গেরিলা বাহিনীটির অগ্রগামী গেরিলা দলের সদস্য হিসেবে পাকবাহিনীর আক্রমণের মুখে শহীদ নিজামউদ্দিন আজাদের সাথে যাঁরা পাকিস্তানি বাহিনীর বিপক্ষে প্রতিরোধ ব্যূহ রচনা করেন, তিনি তাঁদের অন্যতম। শত্রু বাহিনীর সাথে যুদ্ধের একপর্যায়ে আহতাবস্থায় শত্রু বাহিনী তাঁকে বেয়নেট দিয়ে খুঁচিয়ে খুঁচিয়ে হত্যা করে। অসীম সাহসে লড়াই করতে করতে কুমিল্লার চৌদ্দগ্রামের বেতিয়ারায় সাহসী এই বীর সন্তান কিশোর মুক্তিযোদ্ধা মোহাম্মদ শফিউলল্লাহ আরো ৮ জন সহযোদ্ধার সাথে শহীদ হন।

আলাইরপুর-কাজীরহাট পাবলিক উচ্চ বিদ্যালয়ে (বর্তমান শহীদ আমানুল্লাহ) তাঁর একটি ছবি ছিল। কিন্তু ২০০০ সালে স্বাধীনতাবিরোধী শক্তি ক্ষমতায় এসে বিদ্যালয়টির কার্যক্রম বন্ধ করে দেওয়ায় বিদ্যালয়টির স্থানান্তর করার সময় তাঁর সমস্ত স্মৃতি নষ্ট হয়ে যায়। সময়োচিত উদ্যোগের অভাবে হারিয়ে গেছে তাঁর শেষ চিহ্নটুকু আর তাঁর সুজন মহিউদ্দীন মহিমের নেতৃত্বে তাঁর জন্য পূর্ব আলাইরপুর গ্রামে গড়ে উঠা ‘শহীদ মোহাম্মদ শফিউল্লাহের স্মৃতি পাঠাগার’ আজ প্রায় বন্ধের মুখে। রজবুন্নেসা আজো আকুল হয়ে তাঁর শফিউল্লাহকে খোঁজেন, ডুকরে কেঁদে উঠেন তাঁর কিশোর সন্তানের জন্য।

সঠিক অনুচ্ছেদ শিরোনাম কোনটি?
titleA. ৩) শহীদ মো বশিরুল ইসলাম (বশির মাস্টার)
titleB. (৬)শহীদ শহীদুল্লাহ সাউদ
titleC. ৭)শহীদ আব্দুল কাইউম
titleD. ৮)শহীদ মোহাম্মদ সফি উল্ল্যা
উত্তর: titleD
২০১১ সালের আদমশুমারি অনুযায়ী তাওয়াং জেলায় জনসংখ্যা ৪৯,৯৫৭ জন যা কিনা প্রায় সেন্ট কিটস অ্যান্ড নেভিস-এর জনসংখ্যার সমান । জনসংখ্যার অনুযায়ী ভারতের ৬৪০ টি জেলার মধ্যে তাওয়াং-এর অবস্থান ৬৩৩ তম স্থানে। জেলার জনঘনত্ব । ২০০১-১১ এর দশকে জনসংখ্যা বৃদ্ধির হার ছিল ২৮.৩৩%। জেলার লিঙ্গানুপাত প্রতি ১০০০ জন পুরুষের জন্য ৭০১ জন নারী এবং স্বাক্ষরতার হার ৬০.৬১% .।
তাওয়াং শহরে ২0 হাজারেরও বেশি লোক বসবাস করে। প্রভাবশালী জাতিগত দলটি হচ্ছে মনপা, যারা জেলার সর্বমোট ১৬৩টি গ্রামের মধ্যেি বাস করে। এছাড়াও বিক্ষিপ্তভাবে বিভিন্ন অঞ্চলে তিব্বতি অধিবাসীও পাওয়া যায়। জেলার পশ্চিম এবং উত্তরদিকে বিক্ষিপ্ত সংখ্যায় টাকপা জনজাতি ভুক্ত অধিবাসীদের পাওয়া যায়। 
জেলার বেশিরভাগ অধিবাসী, যার মধ্যে রয়েছে মনপা, তাকপা এবং তিব্বতীয়রা, মূলত বৌদ্ধ ধর্মের অনুসারী। প্রাক-বৌদ্ধ যুগের বোন এবং শামমানিজম-এর প্রভাবও স্পষ্ট। প্রতি বছর লাসার, চসকর, এবং টরগায অনুষ্ঠান অনুষ্ঠিত হয়। ডাঙ্গুয়ুর টর্জি এর প্রতি তিন বছরেও পালিত হয়। ডাঙ্গুয়ুর এবং টরগা উভয়ই তাওয়াং মঠে উদযাপিত হয় স্থানীয় মানুষের বিপুল উদ্দীপনার সাথে ।
সঠিক অনুচ্ছেদ শিরোনাম কোনটি?
titleA. ইতিহাস
titleB. প্রশাসনিক বিভাগ
titleC. জনসংখ্যার উপাত্ত
titleD. লোকসভা ও বিধানসভা কেন্দ্র
উত্তর: titleC
মেলরোই জন্মগ্রহণ করেন পালো আল্টো, ক্যালিফোর্নিয়াতে এবং তিনি বিশপ কিয়ার্নে উচ্চ বিদ্যালয় থেকে ১৯৮৯ সালের মধ্যে রচেস্টারে স্নাতক ডিগ্রি অর্জন করেন। তিনি ১৯৮৩ সালে ওয়েলেসলি কলেজ থেকে পদার্থবিজ্ঞান এবং জ্যোতির্বিদ্যায় স্নাতক ডিগ্রি অর্জন করেছিলেন। এরপরে তিনি ১৯৮৪ সালে ম্যাসাচুসেটস ইনস্টিটিউট অফ টেকনোলজি থেকে পৃথিবী এবং গ্রহ বিজ্ঞানে স্নাতকোত্তর ডিগ্রি অর্জন করেছিলেন। ১৮ মে, ২০০৮ সালে মেলরোই নিউ রোচেলে, এনওয়াইয়ের আইনা কলেজ থেকে সম্মানসূচক ডিগ্রি অর্জন করেছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রথমিক জীবন
titleC. সামরিক ক্যারিয়ার
titleD. নাসায় পেশাজীবন
উত্তর: titleB
"মূল নিবন্ধঃ শাস্তি (মনোবিজ্ঞান)"

বি.এফ. স্কিনার দ্বারা প্রবর্তিত, শাস্তির আরও নিয়ন্ত্রণমূলক এবং প্রযুক্তিগত সংজ্ঞা রয়েছে। আরো মজবুত সংজ্ঞার পাশাপাশি এটি অপারেন্ট কন্ডিশনিং বিভাগেরও অন্তর্গত। অপারেন্ট কন্ডিশনিং বলতে বোঝানো হয় শাস্তি (প্রায়ই নেতিবাচক হিসাবে বিভ্রান্ত হয়) এমন একটি পুরস্কার যা বিভিন্ন পাঠ্য শেখার ইতিবাচক শক্তি হিসাবে কাজ করে। মনোবিজ্ঞানে শাস্তি হল অপ্রীতিকর উদ্দীপনা প্রয়োগের ("ইতিবাচক শাস্তি") বা একটি আনন্দদায়ক উদ্দীপনা অপসারণ ("নেতিবাচক শাস্তি") এর মাধ্যমে খারাপ আচরণ হ্রাস করা। অতিরিক্ত কাজ হল ইতিবাচক শাস্তির উদাহরণ। যখন কোনও অপরাধ করা শিক্ষার্থীর অবকাশ অপসারণ করা হয় তখন এটি নেতিবাচক শাস্তির উদাহরণ। সংজ্ঞাটি কেবল আচরণ সম্পর্কিত শাস্তি দ্বারা আলোচিত। আসলে বিষয়টি হল আপত্তিকর আচরণ যদি না কমে, তবে এটি শাস্তি হিসাবে বিবেচিত হবে না। শাস্তি ও বিপর্যয়ের কিছু পার্থক্য রয়েছে, যদি কোনো শাস্তি খারাপ আচরণ হ্রাস করে না তবে এমন মনোভাব মনোবিজ্ঞানে শাস্তি হিসাবে বিবেচিত হয় না। আরো বলা যায়, আচরণবিদরা সাধারণত শাস্তিদাতার পরিবর্তে নেতিবাচক পুনর্বহালকারীদের ক্ষেত্রে "বিপর্যস্ত উদ্দীপনা" (এড়ানো শেখার ক্ষেত্রে) প্রয়োগ করেন।

সঠিক অনুচ্ছেদ শিরোনাম কোনটি?
titleA. পুনরুদ্ধারমূলক বিচার
titleB. চিন্তা এবং উন্নতির ধ্বংসাত্মকতা
titleC. মনোবিজ্ঞান অনুযায়ী
titleD. শাস্তি হিসাবে নরক
উত্তর: titleC
নবদ্বীপ ধাম রেলওয়ে স্টেশন পশ্চিমবঙ্গের নবদ্বীপ শহরের পশ্চিমে অবস্থিত। হাওড়া-ব্যান্ডেল-নবদ্বীপ ধাম- কাটোয়া-নিউ জলপাইগুড়ি মধ্য দিয়ে রেলপথটি অগ্রসর হয়েছে। স্টেশন শিয়ালদহ রেলওয়ে স্টেশন থেকে ১১৩ কিলোমিটার ও হাওড়া থেকে ১০৫ কিমি দুরে অবস্থিত এবং ব্যান্ডেল থেকে ৬০ কিমি দূরে নদিয়া জেলায় অবস্থিত।

এই রেল স্টেশনটি নদিয়া ও পশ্চিমবঙ্গের গুরুত্বপূর্ণ রেলওয়ে স্টেশনগুলির একটি।

সঠিক অনুচ্ছেদ শিরোনাম কোনটি?
titleA. বৈদ্যুতিকীকরণ
titleB. ইতিহাস
titleC. পরিকাঠামো
titleD. অবস্থান
উত্তর: titleD
জহির খান উইকেট পিছু ৩৩ রান দিয়ে ২৫০টি টেস্ট উইকেট নেন। ২০০২-২০০৩ মৌসুমের নিজের স্বর্ণালী সময়ে তিনি ১৬ খেলায় ৩০ রান গড়ে ৫৪ উইকেট দখল করেন। ২০০৩ সালের ডিসেম্বরে অস্ট্রেলিয়ার ব্রিসবেনে অনুষ্ঠিত ১ম টেস্টের ১ম ইনিংসে তিনি ১ম ৭ অস্ট্রেলীয় ব্যাটস্‌ম্যানের ৫ জনকেই আউট করেন (৫/৯৫)। ২য় ইনিংসের শুরুতেই আঘাতপ্রাপ্ত হওয়ায় খেলা থেকে বিরত থাকেন। এডিলেডে ২য় টেস্টে খেলতে না পারলেও মেলবোর্ণে অনুষ্ঠিত ৩য় টেস্টে পুণরায় আঘাতপ্রাপ্ত হয়ে দেশে ফিরে যেতে বাধ্য হন। ফলে ২০০৪ সালে পাকিস্তান সফরে ভারতের ১ম সিরিজ বিজয়ে অংশ নিতে পারেননি তিনি।

সঠিক অনুচ্ছেদ শিরোনাম কোনটি?
titleA. উইকেট শিকারে মাইলফলক
titleB. ঘরোয়া টি২০ অভিষেক
titleC. টেস্ট ক্রিকেটে
titleD. আইসিসি রাংকিংয়ে অবস্থান
উত্তর: titleC
১৯৫৭ সালে সফরকারী ওয়েস্ট ইন্ডিজের বিরুদ্ধে হেডিংলিতে ৬/৩৬ লাভ করেন। তার এ হ্যাট্রিকটি টেস্ট ক্রিকেটের ইতিহাসে দ্বাদশ হ্যাট্রিক ছিল। লোডারের হ্যাট্রিকের দীর্ঘ আটত্রিশ বছর পর ডমিনিক কর্ক পরবর্তী ইংরেজ হিসেবে হ্যাট্রিক করেছিলেন। ১৯৫৮ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন তিনি।

ক্রিকেট লেখক কলিন বেটম্যান লোডার সম্পর্কে মন্তব্য করেন যে, নিখুঁত বোলিংয়ের অধিকারী হিসেবে প্রতিপক্ষের ব্যাটিং মেরুদণ্ড ভেঙ্গে ফেলায় পারদর্শিতা দেখিয়েছেন।

সঠিক অনুচ্ছেদ শিরোনাম কোনটি?
titleA. অর্জনসমূহ
titleB. অবসর
titleC. খেলোয়াড়ী জীবন
titleD. প্রথম-শ্রেণীর ক্রিকেট
উত্তর: titleA
১৯৫৪-৫৫ মৌসুমে মাত্র দুইটি প্রথম-শ্রেণীর খেলায় অংশ নেন। এ সময়ে তিনটি উইকেট দখল করেন তিনি। এরপর ঐ মৌসুমের শেষদিকে অস্ট্রেলিয়ার বিপক্ষে খেলার জন্য মনোনীত হন। চতুর্থ ও পঞ্চম টেস্টে বোলিং উদ্বোধনে নামেন। তন্মধ্যে চতুর্থ টেস্টের প্রথম ইনিংসে ৪/১২৫ বোলিং পরিসংখ্যান দাঁড় করান। ফলশ্রুতিতে ১৯৫৫-৫৬ মৌসুমে নিউজিল্যান্ড সফরের জন্য মনোনীত হন টম ডিউডনি। ঐ সিরিজে তিন টেস্টে অংশ নিয়ে ৮ উইকেট দখল করেন তিনি। এরফলে নিজের নামের পার্শ্বে নতুন বলের অধিকারী উদীয়মান বোলারের তকমা লাগান। অকল্যান্ডের চতুর্থ টেস্টের প্রথম ইনিংসে ১৯.৫ ওভার বোলিং করে ৫/২১ লাভ করেন।

সঠিক অনুচ্ছেদ শিরোনাম কোনটি?
titleA. ইংল্যান্ড গমন
titleB. খেলোয়াড়ী জীবন
titleC. বিতর্কিত ভূমিকা
titleD. অবসর
উত্তর: titleB
২০১১ সালে পশ্চিমবঙ্গ বিধানসভা নির্বাচনে মমতা বন্দ্যোপাধ্যায়ের নেতৃত্বে তৃণমূল কংগ্রেস ভারতীয় জাতীয় কংগ্রেসের সঙ্গে যৌথভাবে প্রতিদ্বন্দ্বিতা করে ৩৪ বছরের বামফ্রন্ট সরকারের পতন ঘটিয়ে ২২৭টি আসনে (এককভাবে ১৮৪টি আসনে) জয়লাভ করে (মোট ২৯৪টি আসনের মধ্যে) সরকার গঠন করে। মমতা বন্দ্যোপাধ্যায় পশ্চিমবঙ্গের মুখ্যমন্ত্রীরূপে শপথ গ্রহণ করেন।

১৮ সেপ্টেম্বর ২০১২ তে, বিদেশী প্রত্যক্ষ বিনিয়োগ সহ অন্যান্য ইস্যুতে সংঘাত ঘটায় মমতা বন্দ্যোপাধ্যায় ভারতের কেন্দ্রীয় সরকার সংযুক্ত প্রগতিশীল জোট বা ইউপিএ-এর থেকে সমর্থন তুলে নেন।

সঠিক অনুচ্ছেদ শিরোনাম কোনটি?
titleA. ২০১৪ সালের লোকসভা নির্বাচনে সাফল্য
titleB. রেল মন্ত্রকে দ্বিতীয় কার্যকাল
titleC. ২০১১ সালের বিধানসভা নির্বাচনে জয় এবং সরকার গঠন
titleD. নন্দীগ্রাম গণহত্যা
উত্তর: titleC
মীনাক্ষী সুন্দরেশ্বর মন্দির হিন্দুদের ধর্মতাত্ত্বিক এবং সাংস্কৃতিকভাবে বেশ গুরুত্বপূর্ণ মন্দির৷ অধ্যাপক খ্রীস্টোফার ফুলার তার মত প্রকাশ করেন যে, মন্দিরটির মুনাক্ষী দেবী ও সুন্দরেশ্বর শিবের বিবাহের সূক্ষ্ম ঘটনাবলীর বিবরণ, দেশান্তরণের অধিকারের দিব্য গুরুত্ব এবং "সুমঙ্গলী" তথা বিবাহিত নারীর স্বামীর সাথে বাস করেও তার প্রাপ্য স্বাধীনতা ও মঙ্গলময়তা প্রভৃৃতি আচার আচরণগুলি দৈবতার সাথে কেন্দ্রীয় সাধারণ তামিল জীবনযাপনের মধ্যে সংযোগ স্থাপন করেছে৷ দেব ও দেবীর বিবাহ প্রতীকীভাবে মানব বিবাহকেই তুলে ধরে৷ এই বিবাহের অনুষ্ঠানটি স্মরণ করতে এপ্রিল মাসের আশেপাশে একটি বার্ষিক পদযাত্রার অনুষ্ঠান করা হয়৷ মন্দিরটির পৌরাণিক কাহিনী অনুসারে মীনাক্ষী দেবীর স্বামী শিব এবং শ্রীবিষ্ণুকে তার ভ্রাতারূপে চিহ্নিত, যা হিন্দু ধর্মের শৈব ধারা ও বৈষ্ণব ধারার মধ্যে একটি ধনাত্মক সম্পর্ক স্থাপন করেছে৷ এটি দ্রাবিড়ীয় জ্ঞাতিমধ্যস্থ বিবাহ পদ্ধতির প্রতিফলন৷ মীনাক্ষী দেবী স্বয়ং হিন্দুধর্মের শাক্ত ধারার রূপ এবং এই মন্দিরের মূখ্য এবং কেন্দ্রীয় দৈবমূর্ত্তি৷ এভাবেই মীনাক্ষী মন্দিরটি হিন্দুধর্মের অন্যতম তিনটি মূল ধারাকে একত্রিত করেছে৷

"তিরুবিলৈয়াড়ল পুরাণম" অনুসারে শৈব ধারার ৬৮ টি শিব তীর্থস্থানের মধ্যে যে চারটি মহাশৈবস্থল সেগুলি হলো যথাক্রমে, কাশী বিশ্বনাথ মন্দির, চিদম্বরম নটরাজ মন্দির, কালহস্তীশ্বর মন্দির এবং মাদুরাই মীনাক্ষী সুন্দরেশ্বর মন্দির৷ মাদুরাই শহরের পরিচিতিই এই মন্দিরটি৷

এই মন্দিরটি হিন্দু বিবাহের জন্য একটি উত্তম মন্দির, যদিও খুব বেশি বিবাহকার্য এই মন্দিরে সম্পন্ন হয় না৷ শুধুমাত্র কম সময়সাপেক্ষ বিবাহের মূল কাজটি এখানে সম্পন্ন করা হলেও অন্যান্য রীতিনীতি অন্যত্রই করা হয়৷

মীনাক্ষী মন্দিরটি শুধু একটি ধর্মীয় স্থল নয় এটি ঐ অঞ্চলের অর্থনৈতিক কেন্দ্র ও বটে৷ মন্দিরকে কেন্দ্র করে বিভিন্ন পূজার সামগ্রী এবং অন্যান্য একাধিক সামগ্রী মাদুরাই শহরের অর্থনীতিতে বিরাট বড় ভূমিকা রেখেছে৷

সঠিক অনুচ্ছেদ শিরোনাম কোনটি?
titleA. ইতিহাস
titleB. বহিঃশত্রু আক্রমন ও ক্ষতিসাধন
titleC. নামকরণ ও পুরাকথা
titleD. তাৎপর্য
উত্তর: titleD
২০১৮ ফিফা বিশ্বকাপের উদ্বোধনী অনুষ্ঠান ৩:৩০ (বিএসটি) বৃহস্পতিবার, ১৪ জুন ২০১৮ তারিখে রাশিয়ার রাজধানী মস্কোর লুঝনিকি স্টেডিয়াম-এ অনুষ্ঠিত হয়, স্বাগতিক রাশিয়া ও সৌদি আরবের মধ্যকার টুর্নামেন্টের উদ্বোধনী ম্যাচের প্রায় আধা ঘণ্টা আগে। ব্রাজিলের সাবেক বিশ্বকাপ জয়ী স্ট্রাইকার রোনালদো রাশিয়া ২০১৮ শার্ট পরিহিত একটি শিশুর সঙ্গে হাটেন। শুরুতেই দর্শকদের মাতিয়ে তোলেন ইংল্যান্ডের বিখ্যাত পপ শিল্পী রবি উইলিয়ামস। ‘'লেট মি এন্টারটেন ইউ’' গান গাইতে গাইতে মাঠে প্রবেশ করেন তিনি। ববি উইলিয়ামসের সাথে তাল মেলাতে ড্রাগন পাখির সদৃশ একটি বাহনে করে ডানায় ভর করে মাঠে প্রবেশ করেন রাশিয়ান বিখ্যাত উচ্চাঙ্গ সঙ্গীত শিল্পী এইদা গারিফুলিনা। তারা উভয়ে যৌথভাবে “এঞ্জেলস” গানটি পরিবেশন করেন। রোনালদো আনুষ্ঠানিক বল আডিডাস টেলস্টার ১৮ সাথে নিয়ে ফিরে আসেন, যেটি মার্চ মাসে আন্তর্জাতিক মহাকাশ স্টেশনে ক্রুদের সাথে নিয়ে যাওয়া হয় এবং জুন মাসের প্রথম দিকে পৃথিবীতে ফিরে আসে।

সঠিক অনুচ্ছেদ শিরোনাম কোনটি?
titleA. গ্রুপ পর্ব
titleB. উদ্বোধনী অনুষ্ঠান
titleC. বিতর্ক
titleD. পয়মন্ত প্রাণীচরিত্র বা মাস্কট
উত্তর: titleB
ওটুল ব্রিস্টল ওল্ড ভিস ও ইংরেজ মঞ্চ কোম্পানিতে শেকসপিয়রীয় অভিনেতা হিসেবে তার মঞ্চ কর্মজীবন শুরু করেন। পরবর্তীতে ১৯৫৪ সালে তার টেলিভিশনে অভিষেক হয়। ১৯৫৯ সালে তিনি প্রথম "দ্য ডে দে রবড দ্য ব্যাংক অফ ইংল্যান্ড" চলচ্চিত্রে একটি ছোট চরিত্রে অভিনয় করেন। ডেভিড লিন পরিচালিত "লরেন্স অফ অ্যারাবিয়া" (১৯৬২) চলচ্চিত্রে টি. ই. লরেন্স চরিত্রে অভিনয়ের মধ্য দিয়ে ওটুলের প্রথম বড় ধরনের সাফল্য আসে। মার্লোন ব্র্যান্ডোর কর্মব্যস্থতা ও আলবার্ট ফিনি এই প্রস্তাব প্রত্যাখান করলে ওটুলকে নির্বাচন করা হয়। "প্রিমিয়ার" সাময়িকীর সর্বকালের সেরা ১০০ অভিনয়ের তালিকায় তার অভিনয় শীর্ষ স্থান অধিকার করেন। এই চরিত্রে অভিনয়ের ফলে তিনি মার্কিন দর্শকের কাছে পরিচিতি লাভ করেন এবং তিনি তার আটটি শ্রেষ্ঠ অভিনেতার জন্য একাডেমি পুরস্কারের মনোনয়নের প্রথম মনোনয়ন লাভ করেন। তার টি. ই. লরেন্স চরিত্রটি ২০০৩ সালে আমেরিকান ফিল্ম ইনস্টিটিউটের করা তালিকায় ১০ম নায়ক হিসেবে নির্বাচিত হয়।

ওটুল দুটি ভিন্ন চলচ্চিত্রে একই চরিত্রে অভিনয়ের জন্য অস্কার মনোনীত কয়েকজন অভিনেতার একজন। তিনি "বেকেট" (১৯৬৪) এবং "দ্য লায়ন ইন উইন্টার" (১৯৬৮) চলচ্চিত্রে রাজা দ্বিতীয় হেনরি চরিত্রে অভিনয়ের জন্য এই পুরস্কারের মনোনয়ন লাভ করেন। ওটুল লরন্স অলিভিয়ের নির্দেশনায় ১৯৬৩ সালে রয়্যাল ন্যাশনাল থিয়েটারে প্রথম মঞ্চস্থ নাটক "হ্যামলেট" এ অভিনয় করেন। তিনি উডি অ্যালেন রচিত ও ক্লাইভ ডোনার পরিচালিত "হোয়াট্‌স নিউ পুসিক্যাট" (১৯৬৫) চলচ্চিত্র পিটার সেলার্সের পাশাপাশি তার কৌতুকাভিনয়ের প্রতিভা প্রদর্শন করেন।

১৯৬৯ সালে তিনি "গুডবাই, মিস্টার চিপস" চলচ্চিত্রে নাম ভূমিকায় অভিনয় করে প্রশংসিত হন। এটি জেমস হিল্টনের উপন্যাসিকার সঙ্গীতধর্মী উপযোগকরণ। এতে তার বিপরীতে অভিনয় করেন পেটুলা ক্লার্ক। এই চলচ্চিত্রের জন্য তিনি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন এবং শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতার জন্য গোল্ডেন গ্লোব পুরস্কার লাভ করেন।

ওটুলের সারাজীবনের স্বপ্ন পূরণ হয় যখন ১৯৭০ সালে তিনি ডোনাল ম্যাককানের সাথে ডাবলিন অ্যাবি থিয়েটারে স্যামুয়েল বেকেটের "ওয়েটিং ফর গডো" নাটকে অভিনয় করেন। ১৯৭২ সালে তিনি মিগেল দে থের্ভান্তেস ও তার কাল্পনিক "ডন কিহোতে" বইয়ের চরিত্রে "১৯৬৫ সালের ব্রডওয়ের গীতিনাট্যের" চলচ্চিত্র উপযোগকৃত "ম্যান অফ লা মাঞ্চা" চলচ্চিত্রে অভিনয় করেন। এতে তার বিপরীতে ছিলেন সোফিয়া লরেন। ছবিটিতে বেশিরভাগ অভিনয়শিল্পীর গানে দক্ষতা না থাকার কারণে নেতিবাচক সমালোচনা লাভ করে এবং বাণিজ্যিকভাবে ব্যর্থ হয়। অন্য অভিনয়শিল্পীগণ নিজেরাই গানে কণ্ঠ মেলালেও ওটুলের অংশের গানে কণ্ঠ দেন সিমন গিলবার্ট। ওটুল ও তার সহ-অভিনেতা জেমস কোকো দুজনের গোল্ডেন গ্লোব পুরস্কারের মনোনয়ন লাভ করেন। একই বছর তিনি পিটার বার্নসের ব্যঙ্গাত্মক নাটক "দ্য রুলিং ক্লাস" অবলম্বনে "একই নামের" চলচ্চিত্রে অভিনয় করেন। ছবিটি বাণিজ্যিকভাবে ব্যর্থ হলেও ওটুলের অভিনয় প্রশংসিত হয় এবং তিনি তার পঞ্চম একাডেমি পুরস্কারের মনোনয়ন লাভ করেন।

১৯৮০ সালে তিনি "দ্য স্টান্ট ম্যান" চলচ্চিত্রে পরিচালক চরিত্রে অভিনয় করেন সমালোচকদের প্রশংসা লাভ করেন। এই ছবিতে অভিনয়ের জন্য তিনি তার ষষ্ঠ একাডেমি পুরস্কারের মনোনয়ন লাভ করেন। তিনি "ম্যান অ্যান্ড সুপারম্যান" নাটকে জন ট্যানার ও "পিগম্যালিয়ন" নাটকে হেনরি হিগিন্স চরিত্রে অভিনয় করেন মিশ্র সমালোচনা লাভ করেন এবং "জেফ্রি বার্নার্ড ইজ আনওয়েল" (১৯৮৯) নাটকে অভিনয় করে লরন্স অলিভিয়ে পুরস্কার লাভ করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. জীবনী
titleC. পুরস্কার ও সম্মাননা
titleD. মৃত্যু
উত্তর: titleA
ভিয়েতনামের সমুদ্র তটরেখা উত্তরে চীন সীমান্ত থেকে দক্ষিণে থাইল্যান্ড উপসাগরে ক্যাম্বোডিয়ার সাথে সীমান্ত পর্যন্ত ৩,৪৪৪ কিলোমিটার দীর্ঘ। এর মধ্যে কিছু এলাকায়, যেমন কেন্দ্রীয় উচ্চভূমির পূর্বে এবং লোহিত নদীর ব-দ্বীপের উত্তরে পর্বতমালা সাগরের একেবারে তীর ঘেঁষে উঠে গেছে। এর ফলে জাহাজ পরিবহনের জন্য অনুকূল বেশ কিছু সুরক্ষিত প্রাকৃতিক পোতাশ্রয় সৃষ্টি হয়েছে; এদের মধ্যে দা নাং, কুই ন্‌হোন এবং ন্‌হা ট্রাং বন্দর শহরগুলি উল্লেখযোগ্য। পর্বতগুলি উপকূল এলাকায় সুন্দর পটভূমির সৃষ্টি করেছে এবং এ কারণে দা নাং ও ন্‌হা ট্রাং ভিয়েতনামের সবচেয়ে জনপ্রিয় পর্যটনকেন্দ্রগুলির অন্যতম। বাকী তটভূমিগুলি মূলত নদীর বয়ে নিয়ে আসা পলি নিয়ে গঠিত সমতল, ত্রিভুজাকৃতির ব-দ্বীপ।

সঠিক অনুচ্ছেদ শিরোনাম কোনটি?
titleA. তটরেখা
titleB. জলবায়ু
titleC. নদী
titleD. ভৌগোলিক অঞ্চল
উত্তর: titleA
জেনারেল উইলহেম কেইটেল কে সামরিক গভর্নর বানিয়ে প্রথমদিকে সুদাতেনল্যান্ডকে সামরিক প্রশাসনের অধীনে রাখা হয়েছিল। ১৯৩৮ সালের ২১ শে অক্টোবর, দখলকৃত অঞ্চলগুলো ভাগ করে নিকটবর্তী রাইক্সগাউ নিরদের, ওবেরদনাউ, বায়েরিশ্চ অস্টমার্ক এ সংযুক্ত করা হয়েছিল।

উত্তর ও পশ্চিমাঞ্চলগুলো পুনর্গঠিত হয়েছিল রাইক্সগাউ সুদাতেনল্যান্ড হিসাবে, রাইখেনবার্গ শহরটিকে (বর্তমানে লিবারেক) এর রাজধানী হিসাবে প্রতিষ্ঠিত করে। কনরাড হেনলেইন (ততদিনে প্রকাশ্যে একজন এনএসডিএপি সদস্য) জেলাটিকে প্রথমে "রাইকস্কোমিসার" (১ মে ১৯৩৯ অবধি) এবং পরে "রাইকস্ট্যাথাল্টার" হিসাবে (১ মে ১৯৩৯ - ৪ মে ১৯৪৫) পরিচালনা করেছিলেন। সুদাতেনল্যান্ড তিনটি প্রশাসনিক জেলা("রেগিরুংসবিজার্ক") নিয়ে গঠিত ছিল: ইগার (কার্লসবাদ কে রাজধানী করে), অসিগ এবং ট্রপপাউ।

দখলের অল্প সময়ের মধ্যেই সুদাতেনল্যান্ডে বসবাসরত ইহুদীদের উপর ব্যাপকভাবে নির্যাতন শুরু করা হয়েছিল। মাত্র কয়েক সপ্তাহ পরে ক্রিস্টালনাখ্ত হয় । জার্মানির অন্যান্য স্থানে, অনেক উপাসনালয়ে আগুন দেওয়া হয়েছিল এবং অসংখ্য নেতৃস্থানীয় ইহুদিদের নির্যাতন শিবির এ প্রেরণ করা হয়েছিল। পরবর্তী বছরগুলোতে, নাৎসিরা ৩,০০,০০০ চেক এবং স্লোভাক ইহুদিদের নির্যাতন শিবির এ প্রেরণ করেছিল, যেখানে তাদের বেশিরভাগই মারা গিয়েছিলেন বা তাদের হত্যা করা হয়েছিল। ইহুদি এবং চেকরাই শুধুমাত্র দুর্গতদের অন্তর্ভুক্ত ছিল না; জার্মান সমাজতন্ত্রবাদী, কমিউনিস্ট এবং শান্তিবাদীরাও ব্যাপকভাবে নির্যাতিত হয়েছিল। কিছু জার্মান সমাজতন্ত্রবাদী সুদাতেনল্যান্ড ছেড়ে প্রাগ এবং লন্ডন হয়ে অন্য দেশে পালিয়েছিলেন।নাৎসিকরণ এর পর সুদাতেনল্যান্ড এর সম্পূর্ণ সম্রপদায় স্থায়ীভাবে বদলে গিয়েছিল।

তা সত্ত্বেও, ১৯৩৮ সালের ৪ ডিসেম্বর রাইক্সগাউ সুদাতেনল্যান্ডে নির্বাচন হয়েছিল, যেখানে প্রাপ্তবয়স্ক জনসংখ্যার ৯৭.৩২% এনএসডিএপি কে ভোট দিয়েছিল। প্রায় ৫ লাখ সুদাতেন জার্মান নাৎসি পার্টি তে যোগ দিয়েছিল যা সুদাতেনল্যান্ডের মোট জার্মান জনসংখ্যার ১৭.৩৪% ছিল (১৯৪৪ সালে জার্মানি তে এনএসডিএপি-র গড় সদস্য অন্তর্ভুক্তি ছিল মাত্র ৭.৮৫%)। এর অর্থ সুদাতেনল্যান্ড তৃতীয় রাজত্যের অন্যতম নাৎসিপন্থী অঞ্চল ছিল। চেক ভাষা সম্পর্কে তাদের জ্ঞানের কারণে, অনেক সুদাতেন জার্মান আদি চেক দের বোহেমিয়া ও মোরাভিয়া সরকারি প্রশাসন এর পাশাপাশি নাৎসি সংগঠনগুলোতে (গেস্টাপো ইত্যাদি) নিযুক্ত ছিলেন। সর্বাধিক উল্লেখযোগ্য ছিল কার্ল হারম্যান ফ্র্যাঙ্ক: এসএস এবং পুলিশ জেনারেল এবং রাজ্য-সচিব।

সঠিক অনুচ্ছেদ শিরোনাম কোনটি?
titleA. জার্মানির অংশ হিসেবে সুদাতেনল্যান্ড
titleB. দ্বিতীয় বিশ্বযুদ্ধ পরবর্তী বিতাড়ণ ও পুনঃঅভিবাসন
titleC. সুদাতেন সংকট
titleD. নামের উৎপত্তি
উত্তর: titleA
বেগম ১৯৪২ সালের ১১ জানুয়ারি বর্তমান বাংলাদেশের (তৎকালীন বেঙ্গল প্রেসিডেন্সি, ব্রিটিশ ভারত) বগুড়া জেলায় জন্মগ্রহণ করেন। তার পিতা কাসিরউদ্দিন তালুকদার বাংলাদেশের স্বাধীনতা যুদ্ধ চলাকালীন ১৯৭১ সালের ২৯ মে নিহত হয় এবং তার মাতা জিয়াউন্নাহার তালুকদার। তার বড়বোন জেব-উন-নেসা জামাল একজন গীতিকার ছিলেন এবং আরেক বোন মাহবুব আরা রেডিও ও টেলিভিশনের শিল্পী ছিলেন। সঙ্গীতশিল্পী জিনাত রেহানা তার ভাগ্নি এবং উপমহাদেশের প্রখ্যাত সঙ্গীতশিল্পী রুনা লায়লা তার চাচাতো বোন। আঞ্জুমান ঢাকা বিশ্ববিদ্যালয় থেকে সমাজবিজ্ঞান বিষয়ে স্নাতক সম্পন্ন করেন

সঠিক অনুচ্ছেদ শিরোনাম কোনটি?
titleA. কর্মজীবন
titleB. ব্যক্তিগত জীবন
titleC. প্রারম্ভিক জীবন
titleD. মৃত্যু
উত্তর: titleC
শিবপুরাণের স্তোত্র অনুসারে, একদা সৃষ্টিকর্তা ব্রহ্মা এবং পালনকর্তা বিষ্ণুর মধ্যে কে শ্রেষ্ট এই নিয়ে তর্ক বাঁধে৷ তাদের উভয়কে পরীক্ষা নেওয়ার জন্য ভগবান শিব স্বর্গ-মর্ত-পাতাল এই ত্রিভূবনভেদী জ্যোতির্ময় স্তম্ভের কার নেন, যাকে জ্যোতির্লিঙ্গ বলা হয়ে থাকে৷ ব্রহ্মা এবং বিষ্ণু জ্যোতির্লিঙ্গের জ্যোতির শেষ ও শুরু আন্দাজ করতে যথাক্রমে শীর্ষমুখী ও ভিত্তিমুখে গমন করে৷ ব্রহ্মা জ্যোতির শেষ খুঁজে পেয়েছেন বলে মিথ্যাচার করেন ফলে বিষ্ণু তার হার স্বীকার করে৷ অপর একটি জ্যোতিরূপে ভগবান শিব প্রকাশিত হন এবং ব্রহ্মাকে মিথ্যা বলার জন্য অভাশাপ দেন যে, তিনি বাহ্যলোকাকতায় স্থান পাবেন না, অপরপক্ষে বিষ্ণু সৃৃষ্টির শেষদিন অবধি পূজিত হবেন৷ জ্যোতির্লিঙ্গ হলো অনন্ত অখণ্ড সত্য, যা শিবকে উদ্দেশ্য করে৷ এইকারণে ভগবান শিব যেই স্থানে অগ্নিসদৃৃশ স্তম্ভ হিসাবে প্রকাশ পান জ্যোতির্লিঙ্গ মন্দিরগুলি সেইস্থানেই প্রতিষ্ঠিত করা হয়৷ মহাবিশ্বে ৬৪ টি মূল জ্যোতির্লিঙ্গ আছে বলে অনুমান করা হলেও তার মধ্যে ১২টিকে প্রধান ও স্বতঃশুদ্ধ বলে বিশ্বাস করা হয়৷ বারো জ্যোতির্লিঙ্গের প্রতিটি স্থানের নাম উদ্দিষ্ট দেবতার নামে উৎসর্গীকৃত এবং প্রতিটিই ভিন্নগুণে শিবের প্রকাশকে দর্শায়৷ ঐসকল স্থানে আরম্ভহীন অনন্তগুণী শিবের প্রতীক হিসাবে স্তম্ভাকৃৃতি শিবলিঙ্গ রয়েছে৷

সঠিক অনুচ্ছেদ শিরোনাম কোনটি?
titleA. মন্দিরের ইতিহাস ও জনশ্রুতি
titleB. জ্যোতির্লিঙ্গ
titleC. জনসংখ্যার উপাত্ত
titleD. অবস্থান
উত্তর: titleB
মে এবং জুনের মাজে তিনি কনান এবং সাবেক ডাব্লিউডাব্লিউ কুস্তিগির বি.জে.জেমস এর সাথে দলল গড়ে তুলেন এবং তাড়া তাদের নাম দেন থ্রি লাইভ ক্রু। ক্রু প্রথম কুস্তি লড়েন আগস্ট ১৩, ২০০৩ এ,দ্যা ডিসিপ্লিন অফ দ্যা চার্চ(সিন্ন,ভ্যাম্পায়ার ওয়ারিয়র এবং ডেবেন স্ট্রম) কে হারিয়ে। ক্রু দ্রুতই এনডাব্লিউএ ট্যাগ টিম চ্যাম্পিয়নশিপ এর কাছাকাছি চলে আসে।নভেম্বর ২৬ তারিখে সিক্স ম্যান ট্যাগ টিম চ্যাম্পিয়নশিপ ম্যাচ এ পরাজিত হোন।জানুয়ারি ২৮,২০০৪ সাল পর্যন্ত তারা ফ্রিবার্ড রুল এর মাধ্যমে এনডাব্লিউএ ওয়ার্ল্ড ট্যাগ টিম চ্যাম্পিয়ন ছিলেন,যেখানে তারা রেডশার্ট সিকিউরিটি এর কাছে পরাজিত ছিলেন।
সঠিক অনুচ্ছেদ শিরোনাম কোনটি?
titleA. এনডাব্লিউএ ওয়ার্ল্ড হেবিওয়েট চ্যাম্পিয়ন (২০০২-২০০৩)
titleB. প্রাথমিক জীবন
titleC. থ্রি লাইভ ক্রু(২০০৩-২০০৫)
titleD. ভেইরিয়াস ট্যাগ টিম(২০০৫-২০০৭)
উত্তর: titleC